section_heading: Parlamentarni izbori 1938.
paragraph_text: mini|[[Juraj Krnjević, 1939. godine.]] Na izborima 1938. godine HSS ponovno sudjeluje kao dio Ujedinjene opozicije koju su činile Seljačko-demokratska koalicija, Demokratska stranka (Ljubomir Davidović), Zemljoradnička stranka (Jovan Jovanović), Crnogorska federalistička stranka (Sekula Drljević), dio Narodne radikalne stranke (Aca Stanojević) te vođe bivše Jugoslavenske narodne stranke: Bogoljub Jevtić i Petar Živković. Nositelj kandidacijske liste bio je dr. Vladko Maček. Dobili su 1.364.527 glasova (44,90%) što im je po tadašnjem izbornom zakonu donijelo 67 zastupničkih mjesta, isto kao i na prošlim izborima.